text: Plan om biogasanlæg til 140 mio
  05 april 2012 kl. 11.24
  Planerne om et Sydvestjysk Biogasanlæg, der ellers var skrinlagt, bliver nu taget frem igen.
  Det er regeringens nye energi-forlig, der får de 139 landmænd bag biogas-planerne til at tage projektet frem af mølposen igen.
  Landmændene har gennem fem år arbejdet på at opføre et biogasanlæg til cirka 140 millioner kroner, skriver Jydskevestkysten.
  Det skulle placeres i området ved Korskro, men lave afregningspriser på biogas gjorde anlægget urealistisk.
  Nu har nye toner fra regeringen fået projektet til at se realistisk ud. Derfor leder folkene bag biogas-anlæget efter forretningspartnere.
  